《送之普回乡二首 其一》
明代·施元征

静重元公暂养高，泉亭何必学劳劳。一天国老希梁栋，五邑门生遍李桃。

立起百年河内泽，来梳八月广陵涛。阳春无不通民隐，卧辙讴歌满乐郊。

作者简介：施元征，字泰先，号旷如，无锡人，风颐广额，为文章精敏沉郁，万历四十七年进士,官至福建副使。高年七十八端坐拂须整冠而逝。